jkorsvik/nowiki_second_scrape_merged huggingface dataset:
Liste over Hærens utrustning

Liste over Hærens utrustning er ikke uttømmende, men gir en viss oversikt over det viktigste materiellet.


== Infanterivåpen ==
HK416, automatgevær fra tyske Heckler & Koch (5,56 mm)
MG-3, maskingevær (7,62 mm)
FN MAG, maskingevær (7,62 mm)
MP7,  maskinpistol (4,6mm)
M-82 materiellødeleggelsesrifle (12,7 mm)
M2 Browning maskingevær, (12,7 mm)
P-80, pistol (9 mm)
Javelin, panservernmissil
M-72, lett panservernrakett (66mm)
Carl Gustav RFK, rekylfri kanon
NM149, skarpskytterrifle (7,62 mm)
Barrett MRAD, (.338 Lapua Magnum)
Heckler & Koch HK417 skarpskytterrifle, (7,62mm)
FN Minimi, lett maskingevær (5,56mm)
Heckler & Koch AG-C/EGLM granatutskytningsrør til HK416, (40mm)
GMG, automatisk granatkaster, (40mm)


== Pansrede kjøretøy ==

CV9030N, stormpanservogn
Leopard 2A4NO, stridsvogn
Sisu XA-180, pansret personellkjøretøy
M-113, pansret personellkjøretøy (flere varianter)
M-109, pansret selvdrevet artilleri
Iveco LMV lettpansret feltvogn
Dingo 2, pansret feltvogn


== Andre kjøretøyer ==

Mercedes-Benz MB 240 Geländewagen feltvogn.
Scania lastebiler, flere modeller.
Lett terrengkjøretøy vinter (Lynx 5900 og 6900 snøscootere).
Lett terrengkjøretøy sommer (sekshjuls terrengkjøretøy).
BV-206 beltevogn.


== Se også ==
Hærens uniformer
Luftforsvarets materiell


== Eksterne lenker ==
Hærens utrustning på Forsvaret.no. Arkivert 3. februar 2014 hos Wayback Machine.
Roy Hålands Norwegian armor Arkivert 27. september 2007 hos Wayback Machine., en privat side om norsk hærmateriell
Hvitmøll

Hvitmøll (Opostegidae) er en liten familie av små, stort sett hvite sommerfugler. Biologien deres er dårlig kjent, men man antar at de fleste artene minerer i stilker eller blader av ulike urter. Det er beskrevet litt over 100 arter, to av dem er funnet i Norge. Sammen med familien dvergmøll (Nepticulidae) utgjør hvitmøllene overfamilien Nepticuloidea.


== Utseende ==
Små (vingespenn 7–12 mm), hvite til lyst okergule møll med ensfargede eller litt mønstrede vinger. Det innerste leddet på antennene er utvidet sidelengs og danner et stort "øyelokk" over hvert fasettøye, sett forfra dekker dette øyet helt. Sugesnabelen er sterkt redusert eller mangler helt. Forvingene er ensfargede eller med små, svarte flekker eller brune bånd, tilspisset ytterst. De har middels lange hårfrynser rundt spissen, svært lange langs den ytterste halvdelen av bakkanten. Bakvingene er smale med lange hårfrynser. Vingene har små pigger spredt utover overflaten.


== Levevis ==
Biologien til hvitmøllene er dårlig kjent, men trolig minerer larvene til alle artene i levende planter. De fleste lever i frukt eller i sevjelaget mellom barken og veden, på bjørkefamilien, slireknefamilien, soleiefamilien, sildrefamilien og bøkefamilien. Noen få lever i blader på planter i rutefamilien. De voksne møllene flyr i skumringen eller om natten. På grunn av de reduserte munndelene kan de ikke ta næring til seg.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien hvitmøll, Opostegidae
Underfamilien Opostegoidinae
Slekten Notiopostega Davis, 1989 - bare én art
Slekten Eosopostega Davis, 1989 - bare én art
Slekten Opostegoides Kozlov, 1985 - 9 arter
Slekten Paralopostega Davis, 1989 - 6 arter
Underfamilien Oposteginae
Slekten Neopostega Davis & Stonis, 2007 - 6 arter
Slekten Opostega Zeller, 1839 – ca. 60 arter
Opostega salaciella (Treitschke, 1833) – funnet nord til Sogn og Fjordane
Slekten Pseudopostega Kozlov, 1985 – ca. 100 arter
Pseudopostega auritella (Hübner, 1813) – finnes i Danmark og det sørligste Sverige og Finland, ikke i Norge
Pseudopostega crepusculella (Zeller, 1839) – Sør-Østlandet vest til Vest-Agder


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 277 – 282. ISBN 978-91-88506-60-3
NorLep, Norges sommerfugler


== Eksterne lenker ==
(en) hvitmøll i Encyclopedia of Life 
(en) hvitmøll i Global Biodiversity Information Facility 
(no) hvitmøll hos Artsdatabanken 
(sv) hvitmøll hos Dyntaxa 
(en) hvitmøll hos Fauna Europaea 
(en) hvitmøll hos ITIS 
(en) hvitmøll hos NCBI 
(en) Kategori:Opostegidae – bilder, video eller lyd på Wikimedia Commons 
Opostegidae – detaljert informasjon på Wikispecies 
Svenska Fjärilar: Bilde av Opostega salaciella.
Svenska Fjärilar: Bilde av Pseudopostega crepusculella
.tg

.tg er Togos nasjonale toppnivådomene (ccTLD) for Internett.
Selv om det tydeligvis ikke er noen restriksjoner på hvem som kan registrere domener innen dette TLDet, så er det ikke mye brukt utenfor Togo. 
Per 8. oktober 2005 var nettstedets muligheter for online registrering og vedlikehold av domener ikke fungerende. Det finnes også registreringsformularer, i Microsoft Word format, som skal kunne skrives ut, fylles ut og postes eller fakses til registreringsenheten som en alternativ måte å registrere domener. Registreringsnettstedet er på fransk uten engelsk oversettelse.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .tg whois informasjon
Republic XF-84H

Republic XF-84H var et amerikansk jagerfly utviklet etter interesse fra både det amerikanske flyvåpenet og den amerikanske marinen for en turbopropdrevet jagerbomber. En slik maskin ville ha kunnet løfte mer nyttelast og krevd kortere rullebaner en samtidige jetdrevne fly av samme type.
XF-84H ble utviklet fra jagerflyet F-84F Thunderstreak. Flyet ble utstyrt med en Allison XT-40-A-1 turbopropmotor med en ytelse på 5 332 hk som drev en supersonisk propell. To prototyper ble bygget, en tredje som var planlagt bygget ble kansellert da marinen trakk seg fra prosjektet, og den første fløy første gang 22. juli 1955. Konseptet viste seg å være svært problematisk, ikke minst på grunn av den ekstreme støyen fra propellen ( som gav flyet kallenavnet «Thunderscreech» ), og prosjektet ble kansellert etter kort tid.


== Spesifikasjoner ==


== Eksterne lenker ==
Republic XF-84H Thunderscreech
World Monuments Fund

The World Monuments Fund (WMF) er en privat organisasjon som har som mål å bevare utsatte arkitektoniske og kulturelle steder. Siden 1965 har WMF arbeidet arbeidet for å verne byggverk på mer enn 450 steder i mer enn 80 land.


== Se også ==
Bygningsvern
Kulturvern
Arkitektur


== Eksterne lenker ==
(en) Offisielt nettsted 
(en) World Monuments Fund – kategori av bilder, video eller lyd på Commons
Richard Kuklinski

For alternativer «Iceman», se IsmannenRichard «The Iceman» Kuklinski (født 11. april 1935 i Jersey City i New Jersey, USA, død 5. mars 2006 i Trenton) var en amerikansk massemorder og  leiemorder for mafiaen. 
Kuklinski vokste opp i fattige kår i New Jersey med en far som var alkoholiker og mishandlet ham med jevne mellomrom. Hadde en eldre bror som ble slått ihjel av faren da Richard var fem år. Moren prylte også barna med jevne mellomrom. 
Han fikk etterhvert kontakt med mafiaen som benyttet seg av hans evner som morder. Han fikk tilnavnet «The Iceman» fordi han ofte kjølte ned likene med is, noe som skapte forvirring omkring dødstidspunktet.
Kuklinski ble arrestert i 1986 og dømt til livsvarig fengsel i 1988.
Kuklinski drepte mellom 33 og 200 personer. Det hersker uklarhet om det eksakte antallet. Han døde 70 år gammel i fengsel i 2006. Det hersker en del usikkerhet og spekulasjoner rundt hans død, siden han skulle vitne mot den fengslede Sammy Gravano som var underboss i Gambino-familien. Få dager etter hans død henla myndighetene drappssaken mot Gravano.
Han er eldre bror av den draps- og voldtektsdømte Joseph M. Kuklinski. Richard Kuklinski var gift med Barbara Kulinski og hadde tre barn med henne.
I løpet av sine siste år lot han seg intervjue av psykologer, forfattere og kriminologer, noe som blant annet resulterte i dokumentarfilmen Møte med en massemorder. Dokumentaren ble sendt flere ganger på TVNorge fra 2005 til 2007. 


== Referanser ==


== Eksterne lenker ==
Up Close and Personal with a Killer (Intervju, engelsk)
.sn

.sn er Senegals nasjonale toppnivådomene (ccTLD) for Internett.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .sn whois informasjon
Registreringsnettsted for .sn domenet
.gq

.gq er Ekvatorial-Guineas nasjonale toppnivådomene (ccTLD) for Internett. 
Per november 2006 ser det ut til at det offisielle nettstedet for registrering er inaktivt. Få nettsteder er aktive innen dette domenet.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .gq whois informasjon
Handelskammer

Et handelskammer er et representativt organ som arbeider for å fremme handelens og andre næringsgruppers (kommersielle) interesser.
Handelskamre har eksistert siden 1599, da det første ble grunnlagt i Marseille. Handelskamre er regionale og uavhengige organisasjoner som arbeider for et bedre foretaksklima og for økte handelsrelasjoner, infrastrukturspørsmål og visse spørsmål om besiktninger og handelsbruk. Handelskamre er i de fleste land offentligrettslige subjekt, med obligatorisk medlemskap for foretakene i handelskammerets distrikt. I USA, Storbritannia og i de nordiske landene er dog handelskamre helt private og har frivillig medlemskap. I Sverige er omkring 10 000 foretak medlem i et handelskammer.


== Eksterne lenker ==
(en) Chambers of commerce – kategori av bilder, video eller lyd på Commons
Stryknin

Stryknin er et naturlig plantegift utvunnet av frøene fra det indiske brekknøttetreet (Strychnos nux-vomica). Formen til stryknin er fargeløse krystaller med ekstremt bitter smak. En prosent av den dødelige dosen i et glass vann kan lett merkes av offeret. 
Giften påvirker nervene slik at de konstant aktiverer musklene. Dødelig dose av stryknin er 15–50 mg.


== Symptomer ==
Først stivhet i kroppen og kvelningsfølelser, deretter groteske ansiktsgrimaser og rykninger i kropp og lemmer. Offeret dør etter få timer av utmattelse og lammelse av pustefunksjonen uten først å ha mistet bevisstheten. Spor av stryknin kan påvises i blodet.
Anna Boberg

Anna Katarina Boberg, pikenavn Scholander (født 3. desember 1864, død 27. januar 1935) var en svensk kunstner, gift med den kjente arkitekten Ferdinand Boberg. 


== Verker (utvalg) ==

		
		
		
		
		
		
		
		
		
		


== Referanser ==
Mauritz Kartevoldsplass (Sandnes)

Mauritz Kartevoldsplass er en plass i Indre Vågen i Sandnes. Plassen ble åpnet og navngitt ved byggingen av Sandnes kulturhus i 1999. Plassen ligger innerst i Vågen, mellom Havnegata og Elvegata. På plassen ligger kulturhuset, med scener, bibliotek og restaurant, samt kultursenteret Sandnes Brygge. Ved sjøfronten ligger båtplasser for gjestehavna.
Plassen er oppkalt etter Mauritz Kartevold (1833–1921), filosof, forretningsmann og ordfører i Sandnes 1867–1868 og 1871–1874.


== Referanser ==
Gustavo Gutiérrez

Gustavo Gutiérrez Merino (født 8. juni, 1928 i Lima i Peru) er en peruansk prest. Sammen med brasilianeren Leonardo Boff regnes han som opphavsmann til latinamerikansk  frigjøringsteologi.Gutierrez var lenge sekularprest, men trådte på sine eldre år, i 2001, inn i dominikanerordenen. Han har John Cardinal O'Hara Professorship innen teologi ved University of Notre Dame i USA. Han har vært professor ved Pontificia Universidad Católica del Perú.
Sammen med den polske journalisten Ryszard Kapuściński mottok han i 2003 Fyrstinnen av Asturias' pris for kommunikasjon og humaniora.


== Referanser ==


== Eksterne lenker ==
(en) Gustavo Gutierrez Merino – kategori av bilder, video eller lyd på Commons
CAVEman

CAVEman er en 4D høyoppløselig modell av et menneske laget ved Universitetet i Calgary. Den befinner seg i en kubisk kunstig virkelig-rom, hvor modellen projiseres fra gulvet og alle fire vegger. CAVEman er den første slike modellen som er framstilt med tanke på forskning og utdanning. Modellen er ment å brukes til medisinsk forskning og modellering, der effekten av medisinske fenomener med genetiske komponenter, slik som kreft, diabetes (sukkersyke) og Alzheimers sykdom kan studeres virtuelt. Det høyoppløselige hologramet kan skaleres opp og ned i størrelse for å studere prosesser på mikronivå.


== Referanser ==
Fermium

Fermium er et kunstig fremstilt radioaktivt grunnstoff med atomnummer 100 og kjemisk symbol Fm.


== Historie ==
Fermium  ble først oppdaget i 1952 av et forskningsteam ledet av Albert Ghiorso ved Berkeley-universitetet i California, USA. Forskningsteamet identifiserte isotopen 255Fm i radioaktive rester etter den første prøvesprengningen av hydrogenbomben (Ivy Mike). Funnet ble hemmeligholdt til 1955 på grunn av den kalde krigen. 
I 1953 og tidlig i 1954, uavhengig av de amerikanske forskerne, bombarderte et forskningsteam ved Nobelinstituttet for fysikk i Stockholm 238U (uran) med 16O (oksygenioner). Resultatet var en alfakilde, med en atomvekt på ~257 u og med 100 protoner (med andre ord isotopen 250Fm). Svenskene  påberopte seg ikke oppdagelsen av et nytt grunnstoff, men det ble senere bekreftet at isotopen de hadde fremstilt var 250Fm.
Fermium er oppkalt etter kjernefysikeren Enrico Fermi.


== Egenskaper ==
Fermium er et metallisk transurant grunnstoff, og hører til aktinoidene. Siden relativt små mengder fermium er blitt framstilt, vet man forholdsvis lite om grunnstoffets kjemiske og fysiske egenskaper. Utseendet er ukjent, men det antas å være metallisk sølvhvitt eller grått.


=== Isotoper ===
Fermium har ingen stabile isotoper. 19 isotoper av fermium er kjent hittil, og de mest stabile er 257Fm med halveringstid 100,5 døgn, 253Fm med halveringstid 3 døgn, 252Fm med halveringstid 1,058 døgn, og 255Fm med halveringstid 20,07 timer. Alle de resterende isotopene har halveringstider kortere enn 6 timer, og de fleste kortere enn 35 minutter. Over halvparten av de kjente isotopene kan nedbrytes ved spontan kjernespalting (fisjon).Fermium-isotoper varierer i Atommasse fra 242,07343 u (242Fm) til 260,102678 u (260Fm).CAS-nummer: 7440-72-4


== Forekomst ==
254Fm og tyngre isotoper kan bli framstilt ved å bombardere lettere grunnstoff (spesielt uran og plutonium) med nøytroner. Vekselvist nøytronbombardement og betahenfall bygger gradvis opp fermium-isotopen.


== Anvendelse ==
Det er ingen kjente bruksområder for fermium bortsett fra forskningsformål.


== Se også ==
Einsteinium
Ivy Mike (første prøvesprengning av hydrogenbomben)


== Referanser ==


== Eksterne lenker ==
Los Alamos National Laboratory – Fermium
It's Elemental – Fermium
WebElements.com – Fermium
Jennifer Government: NationStates

Jennifer Government: NationStates er et nettleserbasert onlinespill hvor man kan innta rollen som statssjef. Alle aspekter ved spillet er gratis, og driften finansieres gjennom reklame og boksalg. Spillet ble lansert den 22. november 2002 og er i utgangspunktet basert på den australske forfatteren Max Barrys dystopiske roman Jennifer Government fra 2003.


== Spillet ==
Man må registrere minst én nasjon for å spille, og man kan selv velge navn, flagg, styreform, regjeringstype, valuta og motto. Ved opprettelsen blir også alle spillere bedt om å fylle ut et skjema med en rekke påstander som man kan si seg enig eller uenig i, slik at nasjonen deretter kan klassifiseres politisk. Senere må man også ta stilling i politiske saker (issues) som påvirker denne klassifikasjonen, og de oftest humoristiske alternativene gir ekstreme utslag. Alle nasjoner har en egen presentasjonsside som er tilgjengelig for alle spillere, og her genereres automatisk en forholdsvis humoristisk tekst ut fra de politiske avgjørelsene som er tatt av spilleren. I takt med nasjonens alder øker også innbyggertallet, som kan nå absurde høyder, automatisk. Det genereres også et kort skjema som viser grader av sivile rettigheter, politisk frihet og økonomisk styrke. Man kan registrere et ubegrenset antall nasjoner.
Alle spillere har muligheten til å søke medlemskap i Verdensforsamlingen (World Assembly), men bare for én nasjon om gangen. Resolusjoner i Verdensforsamlingen utformes av spillerne og implementeres i alle medlemsland ved vedtak. Verdensforsamlingen er videre delt inn i Generalforsamlingen og Sikkerhetsrådet. Verdensforsamlingen ble opprettet den 1. april 2008 og avløste det som tidligere het Forente nasjoner (United Nations), hvilket ble mottatt som en aprilspøk av spillermiljøet. Den 2. april viste det seg imidlertid at spilleier Max Barry hadde mottatt en klage fra virkelighetens Forente nasjoner med henvisninger til opphavsretten. Alle resolusjoner vedtatt av FN i spillet ble henlagt, og Verdensforsamlingen begynte fra bunnen av.
Alle nasjoner er lokaliserte i såkalte regioner, som man står fritt til å flytte mellom. Mange regioner representerer et bestemt politisk syn eller en virkelig stat. En del regioner har egne internettbaserte foraer uten tilknytning til spillets internettside, og de mest avanserte av disse har egne brukerstyrte og fullutviklede politiske systemer. I slike regioner vil nasjonene samhandle mer som borgere i én nasjon. Medlemmer av Verdensforsamlingen kan til enhver tid gi sin støtte (endorsement) til ett annet medlem i sin region, og den som til enhver tid har størst støtte, vil fungere som regionens delegat til Verdensforsamlingen. Den regionale delegaten har et stemmetall i Verdensforsamlingen tilsvarende regionens totale antall medlemmer.


== Referanser ==


== Eksterne lenker ==
(en) Jennifer Government: NationStates hos MobyGames 
(en) Jennifer Government: NationStates hos Internet Game Database
Okinawa

For prefekturet med samme navn, se Okinawa
Okinawa (japansk: 沖縄本島– Okinawa Hontō) er den største øya i den japanske øygruppen Ryukyu og har byen Naha som er provinshovedstad i prefekturet Okinawa. Okinawa er 1 206,98 km². 
I 1990 var øyas totale befolkning på 1,22 millioner mennesker. Mens den nordlige delen av øya har lite bebyggelse så er den sørlige delen urbanisert. Klimaet er subtropisk.
Mot slutten av andre verdenskrig ble øya angrepet og erobret av amerikanske styrker i Slaget om Okinawa og Okinawa var under USAs administrasjon inntil 1972, hvor den igjen ble en del av Japan. USA har fremdeles store baseanlegg på øya. 


== Se også ==
For den am. krigsfilmen fra 1951, se Okinawa (film)
På 1950-tallet skrev Edgar Johansen visa om «Okinawa» til melodi av Master. Den ble svært populær i Norge. Sangen kaltes også for «Sydhavets sang», og var en hyllest til øya. Visa er innspilt på Frem fra Glemselen kap.15 med Rita Engebretsen.


== Referanser ==


== Eksterne lenker ==
(en) Okinawa Island – kategori av bilder, video eller lyd på Commons
SG Flensburg-Handewitt

SG Flensburg-Handewitt (stiftet i 1990) er en håndballklubb i Flensburg i Schleswig-Holstein i Tyskland, som spiller sine kamper i Flens-Arena.
Klubbens herrelag spiller i bundesligaen i håndball for menn. Klubben vant EHF-cupen i 1997 og cupvinnercupen i 2001 og 2012. I 2003 ble klubben nr 2 i Bundesligaen, og vant sin første nasjonale tittel ved å slå Tusem Essen i den tyske cupfinalen. Det åpnet for tre strake cuptitler, og i 2004 vant klubben sitt første seriegull. Klubben ble nummer to i EHF Champions League i 2004. Klubbens trener fra 2017 er Maik Machulla. Svensken Ljubomir Vranjes var trener fra 2010 til 2017.
Den norske tidligere landslagsspilleren Johnny Jensen spilte i klubben fra 2003 til 2010. Roger Kjendalen, Christian Berge, Frode Hagen,  Frode Scheie, Jan Thomas Lauritzen, Alexander Buchmann, Glenn Solberg, og Erlend Mamelund  har også spilt i klubben.
Nordmannen Magnus Abelvik Rød spilte da klubben tok sitt andre seriegull i 2018. Fra 2018 spiller nordmennene Torbjørn Bergerud, Magnus Jøndal og Gøran Johannessen i klubben.


== Referanser ==


== Eksterne lenker ==
Offisielt nettsted 
(en) SG Flensburg-Handewitt – kategori av bilder, video eller lyd på Commons
GameFAQs

GameFAQs er en nettside som publiserer ofte stilte spørsmål og guider til videospill. Den ble skapt i november 1995 av Jeff «CJayC» Veasey, og er eid av CNET Networks. GameFAQs har en enorm database av videospillinformasjon og har blitt kalt en nettside hvor leserne «kan få nesten all informasjon» angående spillstrategier. Systemene dekket serier fra 8-bit Atari-plattformen til dagens konsoller. OSS-ene, kodene, anmeldelsene, spillagringene og kredittene er fremlagt av frivillige spillere, og bidrag blir evaluert av nettsidens to redaktører, Jeff Veasey og Allen «Sailor Bacon» Tyner.


== Referanser ==


== Eksterne lenker ==
(en) Offisielt nettsted
Ciutat Vella

Ciutat Vella (Gamlebyen) er et distrikt i den katalanske byen Barcelona. Det grenser til Sants-Montjuïc i vest, Eixample i nord, Sant Martí i øst og Middelhavet i sør. Som navnet tilsier, er Ciutat Vella den eldste delen av Barcelona, og omfatter byens historiske sentrum. Distriktet hadde 111 290 innbyggere 1. januar 2005.


== Bydeler ==
Ciutat Vella er delt inn i fire bydeler:

El Raval. Innbyggere (2005): 46 322.
Barri Gòtic. Innbyggere (2005): 26 982.
La Ribera (Sant Pere, Santa Caterina og La Ribera). Innbyggere (2005): 22 558.
Barceloneta. Innbyggere (2005): 15 528.
Kunsthalle Kiel

Kunsthalle Kiel er et kunstmuseum i Kiel, Schleswig-Holstein i Nordtyskland . 


== Bygningen ==
Bygningen er oppført i med byggestart i 1908 og fullført 1909 og ble da oppført etter planer av arkitekten Georg Lohr og ligger helt nord i Kiel sentrum, ved Kieler Förde, nær slottshagen. Stilen  Huset er videreført etappevis, slik at trappehallen er fra 1950-årene, . mens en ny overlyssal ble tatt i bruk i 1986.
Utstillingsflaten er på i alt 13 000 kvm. Dette er det største i landsdelen. I tillegg er foredragssaler,kontorer og en liten kafeteria. Skulpturparken er på utsiden.


== Samlinger og utstillinger ==
Grunnstammen i museets samlinger er arvet fra kunstforeningen i Schlesvig-Holstein (Schleswig-Holsteinischen Kunstverein) som ble grunnlagt i 1855. Til vanlig stilles der ut malerier, skulpturer (ikke værbestandige vises innendørs), objektkunst, samt foto- og videoarbeider.
Den faste grunnstammen rommer noen eldre verker, men mest fra 18 og 1900-tallet. Mye av dette er verker av lokale kunstnere. Også nyere impresjonistisk og ekspresjonistisk kunst vises, inkludert Emil Nolde, den nye sakligheten og en del internasjonal kunst fra etter 1945. En stor del av samlingene gikk tapt i perioden 1933 til 1945.
I en av salene henger noen få bilder med norske motiver kanskje også malt i Norge), av tyske malere, og ett av maleren Frits Thaulow. Bård Breivik har også hatt utstilling der. 
I 1986 flyttet man også inn til utstilling en mengde romersk antikke relieffer, byster og statuer – dels som gipskopier og -avstøpninger og dels i original i marmor.
Kunsthallen er underlagt universitetet som en del av dettes virksomhet.


== Referanser ==


== Eksterne lenker ==
http://www.kunsthalle-kiel.de/
http://www.antikensammlung-kiel.de
Centralposthuset (Stockholm)

Centralposthuset, Vasagatan 28-34 (Kvarteret Blåmannen 21), byggeår 1898-1903, arkitekt Ferdinand Boberg
Fasadeoppbygningen gir visse assosiasjoner til Vadstena slott, noe som ikke er merkelig da Boberg var svært interessert i middelalderborger og akkurat til dette posthuset hentet han inspirasjon fra Vadstena slott, men bygningen er også karakteristisk for Bobergs strev mot en selvstendig og moderne stil. Granittsokkelen gir en myk overgang til bunnetasjens røde sandstein, der dypt innskårne muråpninger og bygger en kraftfull arkade, hvor peler føres videre som tynne pilastrer i mellometasjens mur av mørkt rødgul tegl. Øverste etasje er av sandstein og det mykt rundede taket er kledt med svart skifer.
Centralposthuset ble innviet i høytidelige former av kong Oscar II den 27. oktober 1903. Postverket gav i 1974 ut en frimerkeserie med blant annet to bilder av huset.
Siden midten på 1990-tallet finnes ikke postkontor i huset og Postens hovedkontor flyttet ut høsten 2003. Huset eies av staten og forvaltes av Statens fastighetsverk.
Ferdinand Boberg har også tegnet posthuset i Malmö.


== Eksterne lenker ==
Om Centralposthuset